ET-verhoor uitgestelEugene Terre'Blanche. Foto: Shayne Robinson/SAPA Die saak is tot Vrydag uitgestel aangesien een van die beskuldigdes, Chris Mahlangu, se regsverteenwoordiger siek is. Mahlangu en ŉ minderjarige het Terre’Blanche glo in April 2010 op sy plaas buite Ventersdorp vermoor. Die hof het Woensdag in ŉ verhoor binne ŉ verhoor beslis dat die minderjarige se verklaring en uitwysing van die misdaadtoneel ontoelaatbaar is. Die aanvanklike skuldbekentenis van Mahlangu kan egter as bewys ingedien word. Mahlangu en die minderjarige het albei onskuldig gepleit. Mahlangu beweer hy het in selfverweer opgetree terwyl die minderjarige enige aandeel in die moord ontken.